**M E S T O  Š A Ľ A - Útvar hlavného kontrolóra**

**Mestské zastupiteľstvo v Šali**

**Materiál číslo A 2/6/2024**

**Návrh plánu kontrolnej činnosti hlavnej kontrolórky mesta Šaľa**

**na I. polrok 2025**

Návrh na uznesenie:

Mestské zastupiteľstvo v Šali

1. **prerokovalo**

návrh plánu kontrolnej činnosti hlavnej kontrolórky mesta Šaľa na I. polrok 2025,

1. **schvaľuje**

plán kontrolnej činnosti hlavnej kontrolórky mesta Šaľa na I. polrok 2025.

**Spracovala: Predkladá:**

Ing. Martina Bartošovičová v. r. Ing. Martina Bartošovičová v. r. va Nagyováijatých k výsledkom

hlavná kontrolórka mesta hlavná kontrolórka mesta

Predložené mestskému zastupiteľstvu 5. decembra 2024

**N á v r h**

**plánu kontrolnej činnosti hlavnej kontrolórky mesta Šaľa na I. polrok 2025**

V súlade s príslušnými ustanoveniami zákona č. 369/1990 Zb. o obecnom zriadení v znení neskorších predpisov predkladám návrh plánu kontrolnej činnosti na I. polrok 2025.

*Kontrola podľa § 18d ods. 2 písm. a) zákona o obecnom zriadení v platnom znení*

* Kontrola dodržiavania zmluvných podmienok vyplývajúcich zo zmluvy č. 440/2023 -Oprava a údržba spevnených plôch z betónovej a vegetačnej dlažby, inžinierskych sietí a zvislého dopravného značenia na miestnych komunikáciách v meste Šaľa.
* Kontrola dodržiavania zmluvných podmienok vyplývajúcich zo zmluvy č. 72/2024 – Rámcová dohoda – údržba a opravy cestných uličných vpustí a poklopov na miestnych komunikáciách v meste Šaľa.
* Kontrola plnenia opatrení prijatých na odstránenie zistených nedostatkov z kontroly dodržiavania a uplatňovania všeobecne záväzných právnych predpisov a interných noriem pri hospodárení s finančnými prostriedkami v Dome kultúry Šaľa.

*Ostatná činnosť podľa § 18f zákona o obecnom zriadení v platnom znení*

* Kontrola prevodov nehnuteľného majetku mesta, ktorého všeobecná hodnota majetku prevýšila 20 000 EUR.
* Kontroly vykonávané na základe uznesení Mestského zastupiteľstva v Šali, ak vec neznesie odklad.
* Kontroly vykonávané na základe požiadania primátora mesta Šaľa, ak vec neznesie odklad.
* Kontrola vybavovania sťažností a petícií v roku 2024.
* Vypracovanie odborného stanoviska hlavného kontrolóra mesta k záverečnému účtu mesta Šaľa za rok 2024.
* Vypracovanie návrhu plánu kontrolnej činnosti na II. polrok 2025.
* Vypracovanie ročnej správy o kontrolnej činnosti za rok 2024.
* Vybavovanie podnetov súvisiacich s oznamovaním protispoločenskej činnosti v roku 2025.
* Poskytovanie súčinnosti štátnym orgánom vo veciach kontroly hospodárenia s prostriedkami pridelenými mestu zo štátneho rozpočtu alebo zo štrukturálnych fondov Európskej únie.

V I. polroku 2025 bude naďalej Útvar hlavného kontrolóra mesta Šaľa pokračovať v činnosti Združenia hlavných kontrolórov SR a zúčastňovať sa na školeniach a odborných seminároch súvisiacich s výkonom kontroly a činnosťou samosprávy.

Ing. Martina Bartošovičová v. r.

hlavná kontrolórka mesta