**N á v r h**

**k pripomienkovaniu**

Mestské zastupiteľstvo mesta Šaľa na základe ustanovenia § 6 ods. 1, § 11 ods. 4 písm. d) a g) zákona SNR č. 369/1990 Zb. o obecnom zriadení v znení neskorších predpisov a zákona   
č. 447/2015 Z. z. o miestnom poplatku za rozvoj a o zmene a doplnení niektorých zákonov v znení neskorších predpisov

sa uznieslo na tomto

**Všeobecne záväznom nariadení**

**č. .../2024**

**o miestnom poplatku za rozvoj**

**§ 1  
Úvodné ustanovenie**

Účelom tohto všeobecne záväzného nariadenia je ustanovenie miestneho poplatku za rozvoj (ďalej len „poplatok za rozvoj“) na území mesta Šaľa a ustanovenie výšky sadzieb poplatku za rozvoj.

**§ 2  
Sadzby poplatku za rozvoj**

Sadzby poplatku za rozvoj sa ustanovujú v nasledovnej výške za každý aj začatý m2podlahovej plochy nadzemnej časti stavby pre stavby v členení:

1. stavby na bývanie 10,- EUR,
2. stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu 20,- EUR,
3. priemyselné stavby a stavby využívané na skladovanie vrátane stavieb na vlastnú administratívu 20,- EUR,
4. stavby na ostatné podnikanie a na zárobkovú činnosť, stavby využívané na skladovanie  
   a administratívu súvisiacu s ostatným podnikaním a so zárobkovou činnosťou 20 EUR,
5. ostatné stavby 20,- EUR.

**§ 3**

**Zverejňovanie informácií**

Mesto Šaľa určuje, že spôsob a forma zverejňovania informácií o výške výnosu z poplatku za rozvoj a jeho použití v členení použitia výnosov podľa realizovaných projektov bude na webovom sídle mesta ako súčasť záverečného účtu najneskôr do 30.6. kalendárneho roka za predchádzajúci kalendárny rok.

**§ 4**

**Zrušovacie ustanovenie**

Zrušuje sa Všeobecne záväzné nariadenie mesta Šaľa č. 9/2021 zo dňa 4. novembra 2021 o miestnom poplatku za rozvoj.

**§ 5**

**Záverečné ustanovenie**

Toto všeobecne záväzné nariadenie nadobúda účinnosť 1. januára 2025.

Mgr. Jozef Belický v. r.

primátor mesta