**M E S T O Š A Ľ A – Mestský úrad**

**Mestské zastupiteľstvo v Šali**

**Materiál číslo B 4/6/2024**

**Návrh Všeobecne záväzného nariadenia mesta Šaľa o nakladaní**

**s komunálnymi odpadmi a drobnými stavebnými odpadmi na území mesta Šaľa**

Návrh na uznesenie:

Mestské zastupiteľstvo v Šali

1. **prerokovalo**

návrh Všeobecne záväzného nariadenia mesta Šaľa o nakladaní s komunálnymi odpadmi   
a drobnými stavebnými odpadmi na území mesta Šaľa,

1. **schvaľuje**

Všeobecne záväzné nariadenie č. 9/2024 o nakladaní s komunálnymi odpadmi a drobnými stavebnými odpadmi na území mesta Šaľa.

**Spracovala: Predkladá:**

Ing. Zuzana Peštyová v. r. Ing. Zuzana Peštyová v. r.

referentka OIaKČ referentka OIaKČ

Predložené mestskému zastupiteľstvu 5. decembra 2024

**Dôvodová správa:**

Všeobecne záväzné nariadenie o nakladaní s komunálnymi odpadmi a drobnými stavebnými odpadmi vypracovávajú obce a mestá v súlade s § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len zákon o odpadoch).

Navrhujeme prijať nové Všeobecne záväzné nariadenie (ďalej len VZN) v oblasti nakladania s komunálnymi odpadmi, nakoľko pôvodné VZN č. 4/2021 má už jednu novelu a to   
č. 6/2023. Samotné VZN je rozsiahlym dokumentom a viacerými novelizáciami by sa stal menej prehľadný.

V návrhu VZN je zapracovaná povinnosť zaviesť a vykonávať triedený zber komunálnych odpadov pre textil od 1.1.2025. V zmysle § 81 ods. 7 zákona o odpadoch mesto Šaľa spĺňa túto povinnosť už od roku 2020 prostredníctvom zazmluvnenej spoločnosti HUMANA PEOPLE TO PEOPLE SLOVAKIA o.z., ktorá vykonáva na území mesta zber textilu,   
a efektívne zabezpečuje znižovanie množstva komunálneho odpadu vznikajúceho na území nášho mesta.

V roku 2024 prebehlo verejné obstarávanie a uzatvorila sa Zmluva o nakladaní   
s komunálnym odpadom a jeho zložkami v meste Šaľa v zmysle zákona č. 343/2015 Z. z.   
o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona následne č.513/1991 Zb. Obchodného zákonníka   
a v súlade s § 81 ods. 13 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, preto bolo potrebné zosúladiť VZN s podmienkami Zmluvy č. 640/2024 a prehodnotiť kvalitu a hlavne efektívnosť zberu komunálneho odpadu aj v prípade právnických osôb a fyzických osôb - podnikateľov.