M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 3/6/2024

**Mikulás Mikus, s.č. 374, 927 05 Dlhá nad Váhom – ponuka na odkúpenie stavebných objektov a pozemkov v Obytnej zóne Šaľa Dostihová dráha**

Návrh na uznesenie:

Mestské zastupiteľstvo v Šali

## prerokovalo

ponuku na odkúpenie stavebných objektov a pozemkov v Obytnej zóne Šaľa Dostihová dráha,

## schvaľuje

kúpu stavebných objektov:

1. SO – 01 Prístupová komunikácia – dopravné napojenie na štátnu cestu III/1365, postavená na pozemku registra C KN parc. č. 5028, ako aj pozemok registra C KN parc. č. 5028 zastavaná plocha a nádvoria o výmere 2034 m2, vedený katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 7006,
2. SO – 02 Komunikácia – nová zokruhovaná komunikácia IBV, realizovaná na pozemkoch parcely registra C KN č. 5029/22, 5029/23, 5033/1, ako aj pozemky registra C KN parc. č. 5029/22 orná pôda o výmere 900 m2, parc. č. 5029/23 orná pôda o výmere 978 m2, parc. č. 5033/1 zastavaná plocha a nádvoria o výmere 17359 m2 vedených katastrálnym odborom Okresného úradu Šaľa pre obec a katastrálne územie Šaľa na liste vlastníctva   
   č. 7006,
3. SO 03 Chodník – jednostranný chodník popri zokruhovanej komunikácii IBV, realizovaný na pozemku parcela registra C KN č. 5033/1, vedený katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 7006,

od Mikulása Mikusa, bytom s. č. 374, 927 05 Dlhá Nad Váhom, za kúpnu cenu 1,- EUR.

**Spracovala: Predkladá:**

JUDr. Ing. Margita Pekárová v. r. Mgr. Miloš Kopiary v. r.

vedúca OSMaZM referent OSMaZM

Predložené mestskému zastupiteľstvu 5. decembra 2024

**Dôvodová správa:**

Dňa 24.10.2024 bol Mestskému úradu v Šali (ďalej len „MsÚ“) doručený návrh od Mikulása Mikusa, bytom s. č. 374, 927 05 Dlhá Nad Váhom (ďalej aj ako „navrhovateľ“), na odkúpenie stavebných objektov SO – 01 Prístupová komunikácia – dopravné napojenie na štátnu cestu III/1365, SO – 02 Komunikácia – nová zokruhovaná komunikácia IBV, SO 03 Chodník – jednostranný chodník popri komunikáciách SO – 02 v Obytnej zóne Šaľa Dostihová dráha v celosti za cenu 1,- Eur (slovom: jedno euro) (príloha č. 1 – ponuka na odpredaj, príloha č. 2 – LV 7006, príloha č. 3 – kolaudačné rozhodnutie).

V zmysle predloženého geometrického plánu č. 12-06/2017 vyhotoveného Realitnou a geodetickou kanceláriou so sídlom Mierové námestie 4 924 01 Galanta, IČO: 32 353 766, ktorý je aj zapísaný v katastri nehnuteľností (príloha č. 4 – snímka z ortofotomapy) SO – 01 Prístupová komunikácia – dopravné napojenie na štátnu cestu III/1365, SO – 02 Komunikácia – nová zokruhovaná komunikácia IBV, SO 03 Chodník – jednostranný chodník popri komunikáciách SO – 02 v Obytnej zóne Šaľa Dostihová dráha boli realizované na pozemkoch registra C KN parcelách č. 5028, 5029/22, 5029/23, 5033/1, 5036/3, vedených katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 7006; vo výlučnom vlastníctve navrhovateľa

Užívanie SO – 01 Prístupová komunikácia – dopravné napojenie na štátnu cestu III/1365, SO – 02 Komunikácia – nová zokruhovaná komunikácia IBV, SO 03 Chodník – jednostranný chodník popri komunikáciách SO – 02 v Obytnej zóne Šaľa Dostihová dráha bolo povolené Kolaudačným rozhodnutím sp. zn. 33940/2017/SU/3141 vydaného mestom Šaľa ako vecne a miestne príslušným stavebným úradom dňa 27.10.2017, právoplatné a vykonateľné dňa 20.12.2017, (príloha č. 4 - Kolaudačné rozhodnutie).

Celkové obstarávacie náklady na verejné osvetlenie boli v zmysle vyhlásenia navrhovateľa vo výške 1 200 000,- EUR (slovom: jedenmilióndvestotisíc eur).

Pozemky pod stavebnými objektami sú podľa zápisu v časti C LV 7006 (Príloha č. 9 – LV č. 9131) zaťažené vecnými bremenami pod poradovými číslami .

**Stanovisko MsÚ:**

Mestské zastupiteľstvo uznesením zo dňa 27. júna 2017 už schválilo odkúpenie objektu verejného osvetlenia SO – 10 vybudovaného v rámci stavby IBV Šaľa – Dostihová dráha a technická infraštruktúra postavenej na pozemku vo vlastníctve navrhovateľa parcela registra C katastra nehnuteľností č. 5033/1, vedenej katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 7006, od stavebníka Mikulása Mikusa, bytom s. č. 374, 927 05 Dlhá Nad Váhom za cenu 1,- EUR.

V zmysle § 3d ods. 3 zákona č. 135/1961 Zb. o pozemných komunikáciách (cestný zákon) v znení neskorších predpisov sú miestne komunikácie vo vlastníctve obcí, pričom miestne komunikácie sú v zmysle § 4b ods. 1 zákona č. 135/1961 Zb. o pozemných komunikáciách (cestný zákon) „všeobecne prístupné a užívané ulice, parkoviská vo vlastníctve obcí a verejné priestranstvá, ktoré slúžia miestnej doprave a sú zaradené do siete miestnych komunikácií.“

V zmysle § 4 ods. 3 písm. f) zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“) obec (mesto) v rámci výkonu samosprávy zabezpečuje výstavbu a údržbu a vykonáva správu miestnych komunikácií. Podľa ustan. § 8 ods. 5 zákona o obecnom zriadení majetok obce, ktorý slúži na verejné účely (najmä pre [miestne](https://www.aspi.sk/products/lawText/1/38722/1/2?vtextu=miestne%20komunik%C3%A1cie" \l "lema3) [komunikácie](https://www.aspi.sk/products/lawText/1/38722/1/2?vtextu=miestne%20komunik%C3%A1cie" \l "lema0) a iné verejné priestranstvá), je verejne prístupný a možno ho obvyklým spôsobom používať, ak jeho používanie obec neobmedzila.

Z vyššie uvedeného vyplýva, že pri zabezpečovaní výstavby miestnych komunikácií ide o výkon samosprávy pri nakladaní s majetkom obce. Z ustanovenia čl. 65 ods. 1 č. 460/1992 Zb. Ústava Slovenskej republiky (ďalej len „Ústava“) vyplýva, že obec ako právnická osoba za podmienok ustanovených zákonom samostatne hospodári s vlastným majetkom a so svojimi finančnými prostriedkami. Majetkom obce sa pritom podľa § 8 ods. 1 zákona o obecnom zriadení rozumejú veci vo vlastníctve obce a majetkové práva obce. Majetok obce možno použiť najmä na verejné účely, na podnikateľskú činnosť a na výkon samosprávy obce.

MsÚ navrhuje na zabezpečenie riadneho výkonu samosprávy v súlade so zákonom o obecnom zriadení a na zabezpečenie potrieb občanov mesta Šaľa prevziať stavebné objekty SO – 01 Prístupová komunikácia – dopravné napojenie na štátnu cestu III/1365, SO – 02 Komunikácia – nová zokruhovaná komunikácia IBV, SO 03 Chodník – jednostranný chodník popri komunikáciách SO – 02 v Obytnej zóne Šaľa Dostihová dráha, aj z dôvodu, že v dotknutej lokalite už neprebieha výstavba rodinných domov, vznikla nová obytná štvrť, a preto je vhodné, aby tieto stavebné objekty prešli do vlastníctva mesta Šaľa.