**M E S T O  Š A Ľ A - Mestský úrad**

**Mestské zastupiteľstvo v Šali**

**Materiál číslo A 3/6/2024**

**Správa o plnení uznesení mestského zastupiteľstva**

Návrh na uznesenie:

Mestské zastupiteľstvo v Šali

1. **prerokovalo**

správu o plnení uznesení mestského zastupiteľstva,

1. **berie na vedomie**

správu o plnení uznesení mestského zastupiteľstva.

**Spracovala: Predkladá:**

Ing. Bc. Ľuba Boháčová v. r. Ing. Jana Nitrayová v. r.

vedúca OOaS prednostka MsÚ

Predložené mestskému zastupiteľstvu 5. decembra 2024

**Správa**

o plnení uznesení mestského zastupiteľstva

predložená na 6. zasadnutie mestského zastupiteľstva v roku 2024

dňa 5. decembra 2024

**Uznesenie MsZ č. 6/2007 – VII. písmeno C. 2 zo dňa 6. septembra 2007**

**Rozbor hospodárenia mesta Šaľa za rok 2007**

Mestské zastupiteľstvo po prerokovaní materiálu **ukladá** prednostke MsÚ:

Predkladať informácie o všetkých predkladaných projektoch v členení:

* výška požadovaného grantu
* maximálna možná výška grantu
* vyhodnotenie úspešnosti

**T: na každom rokovaní MsZ**

**Plnenie:**

Plnenie úlohy tvorí prílohu č. 1 tohto materiálu (prehľad projektov od 08.10.2024 do 15.11.2024).

K prehľadu projektov dopĺňame informáciu, že tabuľka obsahuje okrem názvu aj doplňujúce informácie k obsahu predložených žiadostí. Pre zamedzenie opakovaného predkladania tých istých informácií predkladáme len prehľad projektov podaných v termíne od predošlého prehľadu, ktorý bol vyhotovený do 07. 10. 2024 a ktorý bol predložený poslancom mestského zastupiteľstva na predchádzajúce zasadnutie, plus sú uvádzanéprojekty, kde došlo k vyhodnoteniu a teda nové informácie o ich stave.

**Na 6. zasadnutie mestského zastupiteľstva je uznesenie splnené.**

Uznesenie MsZ č. 5/2009 – VIII. písmeno C. 2 zo dňa 10. septembra 2009

Návrh VZN mesta Šaľa č. 8/2009, ktorým sa mení a dopĺňa VZN č. 19/2008 o miestnych daniach a miestnom poplatku za komunálne odpady a drobné stavebné odpady na území mesta Šaľa

Mestské zastupiteľstvo po prerokovaní materiálu ukladá prednostke MsÚ:

Zoznam prenajatých verejných priestranstiev za účelom parkovania, zverejnený na internetovej stránke mesta, po každej zmene bezodkladne aktualizovať.

T: priebežne

**Plnenie:**

Zoznam prenajatých verejných priestranstiev za účelom parkovania, zverejnený na internetovej stránke mesta, bol aktualizovaný dňa 23. 10. 2024.

1. **Na 6. zasadnutie mestského zastupiteľstva je uznesenie splnené.**

# **Uznesenie č. 3/2012 – VII. zo dňa 28. júna 2012**

**Vývoj rizík rozpočtu mesta na rok 2012, plnenie opatrení (t. č. Vývoj hospodárenia mesta)**

Mestské zastupiteľstvo v Šali po prerokovaní materiálu **schválilo:**

1. spôsob informovania poslancov mestského zastupiteľstva a členov komisií – neposlancov v rozsahu tabuliek č. 1 až č. 4 s komentárom o rozhodujúcich faktoroch a prípadných opatreniach mesačne elektronicky

T: mesačne

Plnenie:

Vývoj hospodárenia mesta za mesiace január – september 2024 je uverejnený na internetovej stránke mesta v časti Chcem vedieť – Rozpočet a hospodárenie – Plnenie rozpočtu  - <https://www.sala.sk/clanok/plnenie-rozpoctu-mesta>

1. predkladanie v rozsahu predchádzajúceho bodu za jednotlivé štvrťroky

T: na najbližšie zastupiteľstvo konané po spracovaní štvrťročnej účtovnej závierky

Plnenie:

Materiál „Vývoj hospodárenia mesta k 30. 09. 2024“ je samostatným bodom programu   
6. zasadnutia Mestského zastupiteľstva v Šali konaného dňa 05. 12. 2024.

1. spôsob podrobného informovania o príjmoch a výdavkoch

Plnenie:

Plní sa priebežne v súvislosti s plnením bodov č. 1 a č. 2.

1. **Na 6. zasadnutie mestského zastupiteľstva je uznesenie splnené.**

# **Uznesenie č. 1/2020 – X. zo dňa 6. februára 2020**

**Informácia o možnosti založenia sociálneho podniku - materiál číslo A 4/1/2020**

**Mestské zastupiteľstvo v Šali po prerokovaní materiálu:**

1. **odporúča**

primátorovi mesta pripraviť dokumenty k založeniu sociálneho podniku (spoločnosti s ručením obmedzeným) a predložiť ich na najbližšie rokovanie mestského zastupiteľstva.

**Plnenie:**

1. Vzhľadom k tomu, že od posledného zasadnutia mestského zastupiteľstva nedošlo k aktualizácii avizovaných ekonomických podpôr pre samosprávu v oblasti ekonomiky pre sociálne podniky, mesto ukončilo projekt „Moderné technológie – Šaľa na ceste SMART“.   
   V súčasnosti prebieha  doškoľovanie pracovníkov chránenej dielne, mesto očakáva, že po získaní zručností a zosúladení sa s novým systémom bude možné tieto činnosti vyhodnotiť a zvážiť ich zaradenie do návrhu predmetu činnosti sociálneho podniku.
2. **Uznesenie je naďalej v sledovaní.**

**Uznesenie č. 4/2024 – II. zo dňa 26. septembra 2024**

**Informácia o možnosti odkúpenia areálu lodenice - materiál číslo A 2/4/2024**

Mestské zastupiteľstvo v Šali po prerokovaní materiálu:

1. **zriaďuje**

v zmysle § 15 ods. 1 zákona o obecnom zriadení dočasnú komisiu mestského zastupiteľstva na posúdenie možností získania areálu lodenice a prípravu stanoviska pre decembrové zasadnutie mestského zastupiteľstva v zložení:

* predseda komisie športu
* predseda komisie ekonomickej
* predseda komisie kultúry
* predseda komisie životného prostredia
* predseda komisie územného plánovania
* zástupca primátora mesta

**Plnenie:**

Na prvom zasadnutí dočasnej komisie sa dohodlo, že k zámene nehnuteľnosti je potrebné mať k dispozícii spracované znalecké ocenenie nehnuteľnosti. Toto ocenenie bolo dodané v čase distribúcie materiálov na mestské zastupiteľstvo. Komisia ešte nezasadla, nakoľko k prijatiu možných záverov je potrebné mať aj spracovaný zámer prevádzky lodenice z pohľadu mesta. Komisia zasadne v januári, keď už pravdepodobne bude vypracovaný zámer prevádzky. Stanovisko komisie sa predloží na februárovom rokovaní mestského zastupiteľstva.

1. **Uznesenie je naďalej v sledovaní.**
2. **Uznesenie č. 4/2024 – III. zo dňa 26. septembra 2024**

**Informácia o zámere spojenia tepelných sústav - materiál číslo A 3/4/2024**

Mestské zastupiteľstvo v Šali po prerokovaní materiálu:

1. **odporúča**

primátorovi mesta Šaľa na najbližšie zasadnutie mestského zastupiteľstva predložiť podklady k financovaniu zámeru spojenia tepelných sústav.

**Plnenie:**

Materiál „Návrh na prijatie úveru na kúpu časti podniku spoločnosti MENERT-THERM, s.r.o.“ je samostatným bodom programu 6. zasadnutia Mestského zastupiteľstva v Šali konaného dňa 05. 12. 2024.

1. **Na 6. zasadnutie mestského zastupiteľstva je uznesenie splnené.**