M E S T O Š A Ľ A - Mestský úrad

**Mestské zastupiteľstvo v Šali**

Materiál číslo A 6/6/2024

**Vyhodnotenie Komunitného plánu sociálnych služieb mesta Šaľa na roky 2023 – 2030 k 31. 12. 2023**

Návrh na uznesenie:

Mestské zastupiteľstvo v Šali

1. **prerokovalo**

vyhodnotenie Komunitného plánu sociálnych služieb mesta Šaľa na roky 2023 – 2030 k 31. 12. 2023,

1. **berie na vedomie**

vyhodnotenie Komunitného plánu sociálnych služieb Šaľa na roky 2023 – 2030 k 31. 12. 2023.

**Spracovala: Predkladá:**  PhDr. Margaréta Zozuľáková v. r. PhDr. Margaréta Zozuľáková v. r.

referentka – hlavná sociálna pracovníčka referentka – hlavná sociálna pracovníčka

referátu sociálnych vecí referátu sociálnych vecí

Predložené mestskému zastupiteľstvu 5. decembra 2024

**Dôvodová správa:**

V zmysle § 83 ods.1 a 2 zákona č. zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov (ďalej len „zákona o sociálnych službách“) obec vypracúva a schvaľuje komunitný plán sociálnych služieb na základe národných priorít rozvoja sociálnych služieb, v ktorom zohľadňuje mieste špecifiká a potreby fyzických osôb v oblasti sociálnych služieb. Obec každoročne vyhodnocuje plnenie komunitného plánu sociálnych služieb.

Komunitný plán sociálnych služieb mesta Šaľa na roky 2023 – 2030 (ďalej len KPSS) bol schválený Mestským zastupiteľstvom v Šali uznesením č. 8/2023-V zo dňa 30. novembra 2023.

KPSS je otvoreným dokumentom, ktorý pravidelným monitorovaním a aktualizáciou dokáže pružne reagovať na zmeny a potreby obyvateľov mesta Šaľa v oblasti sociálnej starostlivosti ako aj zmeny vonkajšieho prostredia plynúceho zo zmien v legislatíve, či financovaní zo strany štátu. Všetky aktivity navrhnuté v rámci štruktúry opatrení na plnenie jednotlivých cieľov budú realizované v období platnosti KPSS, s poukazom na finančnú kondíciu mesta a možností čerpania mimorozpočtových zdrojov.

Jednotlivé aktivity sú sledované ukazovateľmi výsledku (merateľnými ukazovateľmi, ktorých hodnota je najčastejšie vo finančnom vyjadrení, alebo v počte, prípadne iných merateľných ukazovateľoch). Aktivity sú realizované na základe výstupov, či boli, alebo neboli zrealizované. V poznámkach je uvedená podrobnejšia informácia o plnení aktivity.

Proces monitorovania a hodnotenia KPSS zabezpečuje Referát sociálnych vecí Mestského úradu v Šali v spolupráci s odbornými útvarmi mestského úradu, ako aj mestskými organizáciami, ktoré poskytujú sociálne služby, ako Organizácia sociálnej starostlivosti mesta Šaľa a Domov dôchodcov Šaľa.

Na základe vyššie uvedeného predkladáme Mestskému zastupiteľstvu v Šali vyhodnotenie KPSS k 31. 12. 2023.

Príloha :

Vyhodnotenie Komunitného plánu sociálnych služieb mesta Šaľa na roky 2023 – 2030 k 31. 12. 2023