M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo C 4/6/2024**

**Návrh na schválenie investície „Nové elektromobily pre MsP Šaľa“ a návrh na schválenie prijatia úveru od Environmentálneho fondu za účelom realizácie tejto investície; Stanovisko hlavného kontrolóra mesta Šaľa   
k dodržiavaniu podmienok na prijatie návratných zdrojov financovania**

Návrh na uznesenie:

Mestské zastupiteľstvo v Šali

1. **prerokovalo**

návrh na schválenie investície „Nové elektromobily pre MsP Šaľa“ a návrh na schválenie prijatia úveru od Environmentálneho fondu za účelom realizácie tejto investície,

1. **schvaľuje**

v zmysle Špecifikácie činností podpory formou úveru pre obce a vyššie územné celky:

1. realizáciu investície zameranej na „Nové elektromobily pre MsP Šaľa“ (názov projektu) v meste Šaľa vo výške 70.000 EUR,
2. prijatie úveru od Environmentálneho fondu vo výške 70.000 EUR na financovanie investície „Nové elektromobily pre MsP Šaľa“ (názov projektu),
3. **berie na vedomie**

stanovisko hlavného kontrolóra mesta Šaľa k dodržiavaniu podmienok na prijatie návratných zdrojov financovania.

**Spracoval: Predkladá:**

Ing. Eliška Vargová v. r. Ing. Jana Nitrayová v. r.

referentka RRSaŠF prednostka MsÚ

Ing. Martina Bartošovičová v. r. Ing. Martina Bartošovičová v. r.

hlavná kontrolórka hlavná kontrolórka

Predložené mestskému zastupiteľstvu 5. decembra 2024

**Dôvodová správa:**

Podľa ustanovenia § 5 ods. 2, písm. c) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, môže obec na plnenie svojich úloh použiť aj návratné zdroje financovania. Podľa ustanovení tohto zákona, dodržanie podmienok pre prijatie návratných zdrojov financovania preveruje pred ich prijatím hlavný kontrolór obce.

Environmentálny fond (ďalej len EVF) poskytuje podporu formou úveru pre vyššie územné celky a obce v zmysle aktuálnej Špecifikácie činností podpory formou úveru pre obce a vyššie územné celky zo dňa 16.09.2024. Podpora EVF je zameraná prioritne na financovanie kapitálových riešení na zabezpečenie starostlivosti o životné prostredie, podporu činností zameraných na dosiahnutie cieľov stratégie environmentálnej politiky Slovenskej republiky na celoštátnej, regionálnej alebo miestnej úrovni. Oblasti podpory

Oblasť 1 - Ochrana a využívanie vôd

Oblasť 2 - Zvyšovania energetickej účinnosti existujúcich verejných budov

Oblasť 3 - Zvyšovanie energetickej efektívnosti infraštruktúry

Oblasť 4 - Rozvoj odpadového a obehového hospodárstva

Oblasť 5 - Adaptácia na zmenu klímy v sídelnom prostredí

Oblasť 6 – Elektromobilita

Oblasť 7 - Uzatváranie skládok odpadov

Vzhľadom k tomu, že súčasné elektromobily MsP Šaľa, ktoré boli zaradené do užívania od novembra 2015 a teda sú v prevádzke už desiaty rok a ich poruchovosť a náklady na ich opravy sa zvyšujú, môžu v krátkom čase ohroziť nasadenia schopnosť MsP v teréne, je nutné zabezpečiť obstaranie nových vozidiel. Pri súčasnej situácii poddimenzovaného financovania samospráv sme sa rozhodli využiť možnosť požiadať na tento účel v oblasti podpory 6, ktorou je Elektromobilita, o podporu formou úveru z Environmentálneho fondu, ktorého výhody sú nasledovné:

* úroková sadzba je vo výške 0,1 % p. a.
* záväzky z Úveru poskytnutého z Fondu sa nezapočítavajú do celkovej sumy dlhu obcí alebo vyšších územných celkov (podľa § 17 ods. 8 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov),
* Maximálna lehota splatnosti je 10 rokov pri oblasti podpory 6 Elektromobilita
* Interval k čerpaniu úveru je maximálne 12 kalendárnych mesiacov od účinnosti úverovej zmluvy;
* Účel Úveru môže byť aj na spolufinancovanie nákladov na realizáciu Projektu ale aj na financovanie nákladov na celý Projekt
* Zabezpečenie Úveru: Bez zabezpečenia, ak si Fond nevyžiada zabezpečenie v rámci hodnotenia Žiadosti
* Bez poplatkov za poskytnutie Úveru, za mimoriadne splátky, za dobrovoľné predčasné splatenie Úveru alebo za monitoring Úveru
* Bez časovej obmedzenosti podania žiadosti o úver
* Výška úveru nie je limitovaná

Podmienkou získania tohto úveru je schválenie realizácie investície „Nové elektromobily pre MsP Šaľa“ mestským zastupiteľstvom a taktiež schválenie prijatia úveru od Environmentálneho fondu, Nevädzová 806/5, 821 01 Bratislava, IČO: 30 796 491 DIČ: 2021925774.

Oblasť 6 – Elektromobilita: Podpora je určená na dosiahnutie zníženia množstva vypustených znečisťujúcich látok prostredníctvom využívania elektromobilu. V oblasti Elektromobilita je možné poskytnúť Úver na kúpu elektromobilu pre zabezpečenie výkonu samosprávy, napr. využitie ako sociálny taxík pre obyvateľov, pre mestskú políciu, rozvoz stravy obyvateľom, atď. Neoprávnené náklady v oblasti Elektromobilita: Automobil s dvomi rozličnými druhmi pohonu (Hybrid)

Základné údaje k investícii:

Názov: Nové elektromobily pre MsP Šaľa

Predpokladaná výška investície: 70000 EUR

(bude upresnené po verejnom obstarávaní)

Výška požadovaného úveru v plnej výške investície: 70000 EUR

Predmet investície: Nákup 2 ks elektromobilov pre potreby výkonu činnosti Mestskej polície Šaľa vrátane prestavby vozidla pre účely MsP – svetelná rampa + montáž, značenie vozidla - Mestská polícia Šaľa, montáž - predpríprava RDST.

Navrhovaná doba splácania: 5 rokov

Zabezpečenie: aktuálne EVF nevyžaduje zabezpečenie úveru

Ďalšie informácie: <https://envirofond.sk/uvery/>

Príloha:

01 Stanovisko hlavného kontrolóra mesta Šaľa k dodržiavaniu podmienok na prijatie návratných zdrojov financovania