**M E S T O Š A Ľ A – Mestský úrad**

**Mestské zastupiteľstvo v Šali**

**Materiál číslo A 5/6/2024**

**Priebežná hodnotiaca správa na vyhodnotenie plnenia aktivít Koncepcie rozvoja športu v meste Šaľa na roky 2020 – 2025 za obdobie 2023 až 2024**

Návrh na uznesenie:

Mestské zastupiteľstvo v Šali

1. **prerokovalo**

priebežnú hodnotiacu správu na vyhodnotenie plnenia aktivít Koncepcie rozvoja športu v meste Šaľa na roky 2020 – 2025 za obdobie 2023 až 2024,

1. **berie na vedomie**

priebežnú hodnotiacu správu na vyhodnotenie plnenia aktivít Koncepcie rozvoja športu v meste Šaľa na roky 2020 – 2025 za obdobie 2023 až 2024.

**Spracovala:** **Predkladá:**  
Ing. Martina Čižmáriková v. r. Peter Szalay v. r.  
referentka pre kultúru a šport predseda Komisie mládeže a športu

pri MsZ v Šali

Prerokované v komisii mládeže a športu 13. novembra 2024

Predložené mestskému zastupiteľstvu 5. decembra 2024

**Dôvodová správa:**

Koncepcia rozvoja športu v meste Šaľa na roky 2020 – 2025 bola schválená Mestským zastupiteľstvom v Šali Uznesením č. 9/2020 – X dňa 3. 12. 2020.

Monitorovací systém koncepcie ukladá spracovať priebežnú hodnotiacu správu na vyhodnotenie plnenia aktivít koncepcie v dvojročných intervaloch, teda najneskôr v roku 2022 a 2024, vrátane vyhodnotenia harmonogramu plánovaných ročných plánov a ich naplnenie. Prvá hodnotiaca správa za roky 2021 až 2022 bola spracovaná a predložená Mestskému zastupiteľstvu v Šali v septembri 2022. V zmysle uvedeného predkladáme na rokovanie MsZ v Šali ďalšiu priebežnú hodnotiacu správu, v poradí druhú, ktorá obsahuje vyhodnotenie plnenia aktivít za roky 2023 až 2024 vychádzajúc zo strategického materiálu Koncepcia rozvoja športu v meste Šaľa na roky 2020 – 2025.

Pri vyhodnotení je nutné zohľadniť úsporné opatrenia pre poddimenzované financovanie samospráv, čo viedlo k zúženiu možností na plnenie ich plánov, samosprávy boli nútené prehodnotiť svoje rozpočty, keďže sa nenaplnili príjmy.

Prílohy

02 Priebežná hodnotiaca správa na vyhodnotenie plnenia aktivít Koncepcie rozvoja športu v meste Šaľa na roky 2020-2025 za obdobie 2023 až 2024

Priorita 1: Vytváranie podmienok pre zdravé a pohybovo zdatné obyvateľstvo

|  |
| --- |
| Cieľ 1.1.: |
| Neustále zlepšovanie a skvalitňovanie infraštruktúrnych podmienok pre šport v meste |

|  |  |  |  |  |
| --- | --- | --- | --- | --- |
| **Opatrenie 1.1.1.:**  **Modernizácia a investície do existujúcej športovej infraštruktúry mesta** | | | **Priebežný stav plnenia za roky 2021 a 2022** | **Priebežný stav plnenia za roky 2023 a 2024** |
| **Aktivita:** | **Popis aktivity** | |  |  |
| **Zimný štadión:** | * rekonštrukcia strojovne aj ľadovej plochy, * nákup rolby na ľad. | |  | Vykonané čiastočné opravy na existujúcej strojovni a ľadovej plochy za účelom jej prevádzkovania v zimnej sezóne. |
| **Športová hala:** | * zateplenie obvodového plášťa budovy, * rekonštrukcia, resp. výmena posuvných tribún, * scoreboard – výsledkovej tabuly (2ks) a vzduchotechniky, * povrchová úprava areálu a jeho okolia (napr. parkovísk, komunikácií, asfalt pre pojazdné plochy a dlažba pre pochôdzne plochy), * vybudovanie minimálne 2 šatní pre športovcov, * zastrešenie priestoru nad vstupným vestibulom hlavného vchodu (terajšej terasy) za účelom vybudovania – zriadenia posilňovne pre športovcov, * vybudovane SKY BOX priestoru, * sanácia alebo rekonštrukcia budovy bývalej výmenníkovej stanice, rekonštrukcia, resp. opravy dažďových zvodov, oplotenia a brán. | | Spracovaná žiadosť o dotáciu na SOaŠV – neúspešná. |  |
| **Kolkáreň:** | * výmena okien a dverí, * zateplenie strechy a obvodového plášťa, * rekonštrukcia sociálnych zariadení, šatní a vstupných priestorov. | | V januári 2021 bola ukončená výmena okien v budove Mestskej kolkárne v Šali. Projekt bol zrealizovaný vďaka finančnej podpore SAMSUNG Galanta, OZ, vo výške 20 000 Eur. Zvyšnú časť takmer 17 000 Eur financovalo mesto Šaľa z vlastného rozpočtu. Výmenou pôvodných výplní obvodovej konštrukcie budovy za nové sa dosiahne úspora energií na prevádzku tohto objektu a zároveň sa zlepšili aj podmienky užívania objektu pre športujúcu verejnosť. Nové sklá vo veľkorozmerných oknách sú reflexné a proti- slnečné. | V roku 2023 bola realizovaná oprava celej strechy kolkárne  z dôvodu havarijného stavu pretekania strechy. V roku 2024 boli prerobené odvodové zvody strechy. Zateplenie a rekonštruk-  cia sociálnych zariadení nereali- zovaná. |
| **Futbalový štadión Šaľa:** | * rekonštrukcia hlavnej tribúny, * výmena osvetlenia na umelej tráve na úspornejšie, * vybudovanie osvetlenia trávnika na hlavnom ihrisku, * vybudovanie WC mužské a ženské podľa požiadaviek SFZ, * rekonštrukcia šatní podľa požiadavky SFZ, * vybudovanie relax fitnes centra, * inštalácia kamerového systému, * prebudovanie hlavného vchodu do areálu na elektrické zatváranie, * vybudovanie kanalizačnej prípojky na štadión, * vybudovanie tréningového a zápasového ihriska pre malé deti. | | Na futbalovom štadióne v Šali bola realizovaná v júli 2022 rekonštrukcia šatní podľa požiadaviek SFZ. Rekonštrukcia bola uskutočnená na vlastné náklady. | V roku 2023 bola na hlavnom vchode do areálu osadená rampa na elektrické ovládanie. |
| **Rekonštrukcia objektu plavárne s 50 m bazénom** | * nové zastrešenie, obnova technológie, obnova prevádzky. | | V roku 2022 (ukončenie v auguste) bolo realizované nové zastrešenie na plavárni Duslo Šaľa. Mesto Šaľa získalo na tento projekt finančné prostriedky  z Úradu vlády Slovenskej republiky vo výške 1 075 000 Eur, mesto stálo táto investícia približne 300 tisíc Eur. Nová strecha je polosamonosná, boli vybudované štyri nosné stĺpy, ktoré držia hlavnú záťaž strechy a zvyšok strechy, ktorá má nezvyčajný kruhový tvar, je zachytený vo venci. | V roku 2023 bola spracovaná PD pre rekonštrukciu objektu, prebieha získavanie stanovísk pre stavebné konanie, objekt plavárne sa nachádza v ochrannom pásme vysokotlakové (VTL) plynovodu – zdĺhavo prebieha vybavenie výnimky na umiestnenie stavby  v ochrannom pásme VTL plynovodu (SPP – distribúcia a.s.). |
| **Rozšírenie skateparku o nové prvky** | * doplnenie nových prvkov, riešenie systému vstupu do areálu. | |  | Počas leta v roku 2024 bol vybudovaný K park, ktorý obsahu- je aj skate prvky. |
| **Opatrenie 1.1.2**  **Zlepšenie materiálno – technického vybavenia športovej infraštruktúry škôl** | | | **Priebežný stav plnenia za roky 2021 a 2022** | **Priebežný stav plnenia za roky 2023 a 2024** |
| **Aktivita:** | **Popis aktivity** | |  |  |
| **ZŠ s MŠ P. Pázmánya** | * rekonštrukcia školského dvora s umelým trávnikom. | | V roku 2021 bola realizovaná rekonštrukcia školského dvora s umelým trávnikom vďaka spon- zorom. | Rekonštrukcia priestorov provi- zórnej telocvične na plnohodnotnú školskú telocvičňu, v súčasnosti prebieha odstraňovanie presakujú- cej vlhkosti z priestorov. Spon- zorsky. |
| **ZŠ s MŠ J. Murgaša** | * výmena umelého povrchu multifunkčného ihriska, * rekultivácia priestoru „malého“ átria do podoby street workoutového ihriska, * telocvične (obloženie stien, odsávanie vzduchu, prakticky nefunkčné vetranie prostredníctvom vysoko umiestnených okien – pri rekonštrukcii vymenené, neprispôsobené na túto potrebu, deštrukcia omietok). | |  | Zrealizované v roku 2023 z dotácie MIRRI – výmena umelého povrchu multifunkčného ihriska, dobudovanie priestoru s fit prvkami na cvičenia a workout a priestoru pre pingpong a šach v exteriéri aj s defibrilátorom. Suma investície bola 158 701,35 Eur.  Vybudované chodníky zo zadných vchodov, aby žiaci prechádzajúci z telocvične až po vonkajšie športové ihrisko mali tzv. „suchý“ prístup a tým sa zabezpečila väčšia čistota vnútorných priestorov i bezpečný a plynulý presun žiakov. Pred budovou školy boli vybudované stojiská na bicykle a kolobežky.  Prostredníctvom úspešného projektu škola dostala finančný príspevok (2 300 Eur) od automo- bilky Volkswagen a tieto financie použijú na rekonštrukciu školského átria. |
| **ZŠ Ľ. Štúra** | * telocvičňa – vonkajšia fasáda (praskanie múrov), nová podlaha, * multifunkčné ihrisko nové mantinely, * priestory pre vybudovanie nových športových priestorov: volejbalové ihrisko, bežecký ovál, basketbalové ihrisko. | | V roku 2020 bol obnovený povrch multifunkčného ihriska, ktoré ponúka možnosti na realizáciu vyučovacích hodín telesnej výchovy aj záujmových krúžkov. Žiaci a mládež využívajú ihrisko určené na rôzne druhy športov ako futbal, hádzaná, basketbal. Súčasťou obnovy opotrebo- vaného povrchu bol aj nový basketbalový kôš. Tento projekt obnovy  sa uskutočnil   vďaka finančnej podpore Nadácie SPP  v sume 10 000 Eur.  V roku 2022 bola realizovaná rekonštrukcia vonkajšej fasády na telocvični vďaka finančným prostriedkom z Nórskych fondov. |  |
| **ZŠ J. Hollého** | * rekonštrukcia záchytných sietí multifunkčného ihriska a umelej trávy, * telocvične - nová podlaha, * pre účely športových aktivít by sa dali využívať 2 veľké plochy s betónovým podkladom, * nutné doriešiť oplotenie areálu – pretože sa znehodnocuje aj športové ihrisko, riešenie prístupu verejnosti. | | Škola si každý rok svojpomocne opravuje dotrhané záchytné siete multifunkčného ihriska. | Podaný je projekt, súčasťou ktorého je aj oplotenie celého areálu školy. Proces vo vyhodnocovacej fáze.  Škola si každý rok svojpomocne opravuje dotrhané záchytné siete multifunkčného ihriska. |
| **ZŠ J. C. Hronského** | * nový povrch bežeckej dráhy, * v oboch telocvičniach nová podlaha, * rekonštrukcia šatní a umyvární pri telocvičniach, * fasáda oboch telocviční, * rekonštrukcia a úprava multifunkčného ihriska, * priestory pre zriadenie gymnastickej telocvične, atletického areálu, hádzanárskeho ihriska a workoutového ihriska. | | V roku 2021 bola vykonaná rekonštrukcia sociálnych zariadení pri telocvični vo výške 34 647,17 Eur. | Spracovaná projektová dokumen-tácia na rekonštrukciu telocviční – zateplenie objektu telocviční, novej atletickej dráhy, obnovy multifunkčného ihriska, doplnenia nového ihriska a učebne, oplotenia. |
| **ZŠ s MŠ Bernolákova** | * telocvičňa - nová podlaha, zateplenie objektu, strecha, * multifunkčné ihrisko. | |  | Bola spracovaná žiadosť o dotáciu na havarijný stav telocvične – strechy aj fasády, schválená bola dotácia na rekonštrukciu strechy telocvične 80 tis. Eur z MŠVVaV SR.  Z dotácie MIRRI v roku 2023 bolo vybudované multifunkčné ihrisko aj s defibrilátorom spolu za 97 040,31 Eur. |
| **SOŠ, Štúrova** | Iniciovať u vlastníka, ktorým je VÚC NSK, zabezpečenie:   * rekonštrukcie telocvične, * nového multifunkčného ihriska, pre ktoré existujú priestory. | |  |  |
| **Spojená škola, Nivy** | Iniciovať u vlastníka, ktorým je VÚC NSK, zabezpečenie:   * revitalizácie trávnika futbalového ihriska, revízie, opravy a sfunkčnenie zavlažovania, * atletickej dráhy, * úplnej revitalizácie doskočiska, nového povrchu, * nového vybavenia modernými zariadeniami do posilňovne, * športová hala prešla výmenou okien v decembri 2019, ale plaváreň je nefunkčná, nutné nové vybavenie a technológia,  strecha, * veľký areál, kde by bolo možné vytvoriť multifunkčné ihrisko, ihrisko na plážový volejbal a workoutové ihrisko. | |  |  |
|  |  | |  |  |
| **Opatrenie 1.1.3**  **Investície do novej športovej infraštruktúry a budovanie nových kapacít, obstaranie nového vybavenia** | | | **Priebežný stav plnenia za roky 2021 a 2022** | **Priebežný stav plnenia za roky 2023 a 2024** |
| **Aktivita:** | | **Popis aktivity** |  |  |
| **Obstaranie novej nafukovacej tenisovej haly** | | energeticky úsporné riešenie | V novembri v roku 2020 sa uskutočnilo slávnostné otvorenie nafukovacej haly v Šali, ktorú zakúpil Tenisový klub Šaľa. Nafukovaciu halu tenisti môžu využívať počas zimných mesiacov a nepriaznivého počasia. | Hala sa využíva v zimnom období. |
| **Vybudovanie novej multifunkčnej tréningovej haly pre loptové a bojové športy** | | * v priestore medzi mestskou športovou halou, kolkárňou a geotermálnym vrtom vybudovanie novej športovej haly pre rôzne športy s prislúchajúcou infraštruktúrou na základe vypracovanej štúdie | Zámer zaradený ako integrovaná územná investícia SPR - PHRSR NSK. |  |
| **Výstavba krytého zimného štadióna** | | * zabezpečenie celoročnej využiteľnosti |  |  |
| **Výstavba športovo relaxačného a kongresového centra s ubytovacími kapacitami** | | * areál bývalého kúpaliska (centrum aj  s krytým plaveckým bazénom, s vodným svetom a wellness areálom, aj s vonkajšími letnými bazénmi a ubytovacími kapacitami) |  | V roku 2023 mesto komunikovalo s vedením spoločnosti ewia a.s. ohľadom bezpečnostného pásma VTL plynovodu zasahujúceho do kúpaliska. V roku 2024 sa usku- točnilo stretnutie s predstaviteľmi SPP distribúcia a.s. ohľadom rekonštrukcie predmetného plyno- vodu a riešili sa všetky alternatívy na zmenšenie ochranného pásma. Zo strany mesta im boli poskytnuté všetky podklady, ktoré vyžadovali. Do dnešného dňa spoločnosť nekontaktovala mesto Šaľa s konkrétnym riešením.  Rekonštrukcia VTL plynovodu je predpokladaná na rok 2026. |
| **Zabezpečenie moderných športových pomôcok/náradia/vybavenia** | | * obstaranie vybavenia pre školské telocvične (tatami), * obstaranie defibrilátorov do hlavných športových objektov mesta | Bolo zaobstarané vybavenie pre školské telocvične (ZŠ J. Murga- ša) – tatami. Tieto pomôcky boli zakúpené z dotácií pre oblasť športu z rozpočtu mesta Šaľa. Taktiež boli zaobstarané defibrilá- tory do hlavných športových objektov (futbalový štadión a mestská športová hala). Tieto zariadenia boli zakúpené z dotá-  cie z NSK. |  |
| **Dopravné ihrisko** | | * hľadanie možností nadobudnutia do vlastníctva. |  | Z NFP cez Fond malých projektov bolo obstarané mobilné dopravné ihrisko, ktoré využívajú deti zo škôl a škôlok. Je umiestnené počas jarných, letných a jesenných mesiacov na zimnom štadióne. |
| **Tenisové kurty:** | | * vybudovanie tzv. „zázemia“ k novej tenisovej hale - nové šatne a hygienické zariadenie, napr. osadením a spojením jednoduchých montovaných stavieb. |  | Bola spracovaná projektová dokumentácia pre vybudovanie zázemia a je podaný návrh na vydanie stavebného povolenia, ktoré je v súčasnosti prerušené za účelom doplnenia projektovej dokumentácie. |

|  |  |  |  |
| --- | --- | --- | --- |
| **Opatrenie 1.1.4:**  **Vytváranie podmienok pre športovanie v exteriéri na verejných priestranstvách** | | **Priebežný stav plnenia za roky 2021 a 2022** | **Priebežný stav plnenia za roky 2023 a 2024** |
| **Aktivita:** | **Popis aktivity** |  |  |
| **Vybudovanie voľnočasovej zóny so športovým zameraním - individuálne aktivity** | * najmä pre vekovú kategóriu (aj) nad 12 rokov, napr. vybudovanie bmx dráhy, lezeckej steny. |  |  |
| **Vybudovanie ihrísk vhodných pre kolektívne pohybové aktivity** | * ihriská v rámci revitalizácie lesoparku, * ihriská v rámci revitalizácie vnútroblokov. | Začiatkom roka 2022 bola vypracovaná projektová doku- mentácia na projekt Revitalizácia vnútrobloku sídliska Vlčanská – Budovateľská. Tento projekt, okrem iného, zahŕňa aj nové detské ihrisko a atraktívnu plochu na loptové hry. Taktiež v roku 2022 bola vypracovaná projektová dokumentácia na Výstavbu detského inkluzívneho ihriska Rodinka vo vnútrobloku ulíc Bottova – Čsl. armády, Šaľa. Ekologické a bezbariérové ihrisko z dreva by malo deťom priniesť viacero prvkov – kolotoč, hojdač- ku, veľkú loď 3 do 14 rokov, fitdráhu aj pieskovisko. Mesto získalo dotáciu vo výške 34 500 Eur z MPSVaR SR. | V roku 2024 bol odovzdaný revitalizovaný lesopark s vybudo- vaným workout ihriskom finan- covaný z Nórskych fondov.  V rámci vnútrobloku P.J. Šafárika bolo rekonštruované ihrisko z dotácie MIRRI, pôvodne s asfaltovým povrchom na ihrisko s EPDM povrchom pre rôzne športy s doplneným basketbalo- vým košom. Pribudol defibrilátor na blízkom objekte MŠ Šafárika. Suma investície 96 270,24 Eur.  V roku 2023 bola ukončená výstavba detského inkluzívneho ihriska Rodinka vo vnútrobloku ulíc Bottova – Čsl. armády. |
| **Vytváranie podmienok pre cyklistiku** | * riešenie vnútromestských cyklotrás, ale aj cyklistických komunikácií spájajúcich mesto s okolitými obcami, * spolupráca s národným a krajským cyklokoordinátorom. | V roku 2021 už fungovalo mobilné dopravné ihrisko  s rozmermi približne 16x30 metrov, ktoré mesto získalo z projektu Bicyklujme sa spoločne bezpečne - SafeCycling. Bolo za- kúpených aj 10 bicyklov, prilby  a vesty. Ihrisko bolo rozložené na ploche zimného štadióna a bolo financované z Fondu malých projektov cezhraničnej spolupráce európskeho zoskupenia Rába – Dunaj - Váh v spolupráci s mes-  tom Oroszlány.  V roku 2021 prebiehala projekčná príprava na úrovni 5 577 Eur pre zameranie vnútromestskej cyklo- trasy, okrem toho boli vypracované projektové doku- mentácie pre predloženie žiadostí o dotácie na cyklostojany pre základné školy, kde boli použité prostriedky vo výške 2 100 Eur.  V roku 2022 mesto Šaľa začalo pripravovať projekt Vnútro- mestskej cyklistickej infraštruktú- ry – I. etapa. Projekt by sa realizoval z nenávratných finanč- ných prostriedkov z Európskej únie.  Projekt cyklotrasy spájajúcej obec Diakovce a mesto Šaľa pokračoval vysporiadaním pozemkov. | V roku 2024 začala realizácia projektu Vnútromestskej cyklistickej infraštruktúry –  I. etapa financovaného z POO.  Projekt cyklotrasy spájajúcej obec Diakovce a mesto Šaľa pokračoval vyhotovením projektovej doku- mentácie pre územné konanie, vydaním územného rozhodnutia a taktiež spracovaním projektovej dokumentácie pre stavebné konanie.  Projekt cyklotrasy Dolné Považie združenia obcí bol podaný na MIRRI, nebol schválený. |
| **Vybudovanie cyklistickej/inline trasy po VD Kráľová** | * spolupráca s Povodím Váhu. |  |  |
| **Vybudovanie ,,náučného a športového chodníka“ v okolí rieky Váh** | * pre plnenie rôznych pohybových úloh deťmi. | Na základe v roku 2020 schváleného grantu vo výške  858 814 Eur na projekt s názvom „Šaľa na ceste k zmierňovaniu klimatických zmien“, podanej na Ministerstve životného prostredia Slovenskej republiky v rámci programu SK-Klíma, Výzva ACC02 - Akčné plány na zmierňo- vanie a prispôsobenie sa zmenám klímy implementované miestnymi orgánmi v mestských územiach (ClimaUrban) sa v roku 2021 začali aktivity projektu. | Projekt „Šaľa na ceste  k zmierňovaniu klimatických zmien“ bol v roku 2024 ukončený a lesopark odovzdaný do užívania pre rôzne aj pohybové aktivity. |
| **Preverenie potenciálu a prípadne umiestnenie exteriérových prvkov pre netradičné športy** | * napríklad discgolf, metlobal, tchoukball, spikeball, ringo, korfbal, indiaca, petanque |  |  |

|  |
| --- |
| Cieľ 1.2.: |
| Zabezpečiť stabilné prostredie pre existujúce a pre etablovanie sa rozvíjajúcich sa odvetví športov v meste |

|  |  |  |  |
| --- | --- | --- | --- |
| **Opatrenie 1.2.1:**  **Financovanie prevádzky športových zariadení** | | **Priebežný stav plnenia za roky 2021 a 2022** | **Priebežný stav plnenia za roky 2023 a 2024** |
| **Aktivita:** | **Popis aktivity** |  |  |
| **Financovanie prevádzky športových zariadení z rozpočtu mesta** | * náklady spojené s prevádzkou mestských športových zariadení ponechať bez zmeny – plne financuje mesto z mestského rozpočtu (do 03/2020 dotácie na úhradu energií) a zároveň: * zabezpečiť rovnaký prístup ku športoviskám pre všetkých, * zabezpečiť pri zariadeniach, ktorých prevádzku financuje mesto, aby nájomcovia poskytovali deťom a mládeži zvýhodnený prístup. | Športoviská prevádzkuje naďalej mesto Šaľa a hradí výdavky spojené s ich prevádzkou. | Športoviská prevádzkuje naďalej mesto Šaľa a hradí výdavky spojené s ich prevádzkou. |
| **Údržba a starostlivosť o športové zariadenia** | * udržať systém prostredníctvom správcov objektov patriacich pod mesto. | Systém prostredníctvom správcov bol udržaný. | Systém prostredníctvom správcov bol udržaný. |

|  |  |  |  |
| --- | --- | --- | --- |
| **Opatrenie 1.2.2:**  **Podieľať sa na financovaní činnosti športových klubov a organizovaní verejných športových podujatí klubmi** | | **Priebežný stav plnenia za roky 2021 a 2022** | **Priebežný stav plnenia za roky 2023 a 2024** |
| **Aktivita:** | **Popis aktivity** |  |  |
| **Grantový systém na podporu športu - Dotácie na podporu rozvoja športu v meste Šaľa** | * dotačný systém na podporu činnosti a organizovanie verejných športových podujatí zo strany športových klubov **-** VZN o poskytovaní dotácií, * maximálna transparentnosť pri hospodárení s finančnými prostriedkami, * každoročne navyšovať alokáciu pre dotácie do športu (činnosti klubov) z mestského rozpočtu zohľadnením výšky inflácie, * preverenie možnosti prerozdeľovania financií na základe vypracovaného kľúča, napr. 80 % na kolektívne športy,  20 % na individuálne športy, * pri prideľovaní dotácií zohľadniť existenciu mládežníckych družstiev, zohľadnenie organizácií akcií zo strany žiadateľov/klubov pre verejnosť a nečlenov, * podporovať kluby a jednotlivcov pri zapájaní sa do regionálnych a národných súťaží, * nájsť konsenzus medzi nosnými odvetviami športu v meste, ktorými sú: hádzaná, športová streľba, futbal, plávanie, hokej, kolky, karate, atletika a ostatnými športmi, resp. dávať priestor aj pre nové športy, * podporovať športovcov bez organizačného zázemia. | V roku 2020 mesto Šaľa neposkytlo žiadne dotácie pre oblasť športu v súvislosti s nepriaznivým finančným dopadom pandémie na ekonomiku mesta.  Mesto Šaľa v roku 2021 poskytlo dotácie pre oblasť športu – spolu to bolo 34 dotácií a boli udelené 21 subjektom, pretože niektorí z nich si podali viacero žiadostí na rôzne projekty. Vzhľadom na pandemickú situáciu niektoré športové kluby nemohli zrealizovať podujatia, na ktoré dostali dotáciu, z tohto dôvodu ju vrátili späť. Rozpočet na dotácie v roku 2021 bol narozpočtovaný vo výške 10 000 Eur.  V roku 2022 mesto poskytlo dotácie pre oblasť športu na 23 rôzne projekty od 17 žiadateľov. Rozpočet na dotácie predstavoval výšku 10 000 Eur.  Na rok 2023 Komisia mládeže a športu pre MsZ predložila návrh MsZ navýšiť rozpočet na dotácie z pôvodných 10 000 Eur na 15 000 Eur. | Mesto Šaľa v roku 2023 poskytlo dotácie pre oblasť športu – bolo podporených 24 projektov a rozpočet na dotácie bol narozpočtovaný vo výške 10 000 Eur.  Mesto Šaľa v roku 2024 poskytlo dotácie pre oblasť športu – bolo podporených 16 projektov a rozpočet na dotácie bol narozpočtovaný vo výške 3 000 Eur. |
| **Organizovanie verejných športových podujatí zo strany športových klubov** | * podujatia organizované klubmi nielen pre členov bez nutnosti registrácie. | Miestne športové kluby organizovali viaceré podu- jatia, napr. 22.5.2022 – chô- dza pri príležitosti 5. výročia Nordic Walking Tam Šaľa,  obec Trnovec nad Váhom  v spolupráci s DO Fénix, ZŠ s MŠ Trnovec nad Váhom  a Atletickým oddielom – TJ Slovan Duslo Šaľa organi- zovali 4. ročník Behu okolo Ameriky, Luigino.sk pravi- delne každý rok organizuje Inline preteky v meste Šaľa, Beh nočnou Šaľou je verejné podujatie, ktoré si našlo miesto v rámci športového diania v meste. | Miestne športové kluby organizovali viaceré podujatia, k tým najväčším patria každoročné Inline preteky a Beh nočnou Šaľou. Mesto Šaľa podporilo novovzniknuté bežecké preteky Šaliansky trail. |

|  |  |  |  |
| --- | --- | --- | --- |
| **Opatrenie 1.2.3:**  **Získavanie partnerov a mimorozpočtových zdrojov na spolufinancovanie športových aktivít, podujatí a infraštruktúry** | | **Priebežný stav plnenia za roky 2021 a 2022** | **Priebežný stav plnenia za roky 2023 a 2024** |
| **Aktivita:** | **Popis aktivity** |  |  |
| **Verejné financovanie -aktívna práca s dotačnými schémami a programami** | * mimo rozpočtu mesta a rozpočtov škôl - fondy EÚ, dotačné schémy ministerstiev, VÚC NSK, * centrálne monitorovanie dotačných schém, asistencia klubom pri ich čerpaní. | Mesto pravidelne zasiela informácie o otvorených výzvach klubom, aby sa mohli uchádzať o externé zdroje financovania. | Mesto pravidelne zasiela informácie o otvorených výzvach klubom, aby sa mohli uchádzať o externé zdroje financovania. |
| **Súkromné financovanie – zapojenie regionálnych zamestnávateľov a iných komerčných subjektov, verejnosť** | * motivovať predovšetkým doteraz neaktívne subjekty z podnikateľskej sféry, aby sa podieľali na financovaní športu a športovej infraštruktúry, * sponzorské, reklama, * rodičia, príspevky formou poskytnutia 2% z daní. |  |  |

Priorita 2 Aktivizovanie aktérov rozvoja športu v meste

|  |
| --- |
| Cieľ 2.1.: |
| Šport pre všetky generácie – človek v popredí |

|  |  |  |  |
| --- | --- | --- | --- |
| **Opatrenie 2.1.1:**  **Práca s jednotlivými cieľovými skupinami - deti, mládež, seniori, hendikepovaní** | | **Priebežný stav plnenia za roky 2021 a 2022** | **Priebežný stav plnenia za roky 2023 a 2024** |
| **Aktivita:** | **Popis aktivity** |  |  |
| **Práca s mládežou** | * zatraktívniť hodiny telesnej výchovy, * rozširovať ponuku športových krúžkov na MŠ aj ZŠ a CVČ- (kurzy, krúžky) rybársky v CVČ, nordic walking v MŠ, * pracovať na motivácii detí formou športových súťaží medzi školami, sídliskami, medziodvetvové súťaženie, * účasť na ligových zápasoch s deťmi zo škôl, * netlačiť na výkony ani na skorú špecializáciu, fluktuácia detí medzi viacerými druhmi športu, * pravidelné nábory detí do klubov počas verejných podujatí, zároveň klásť dôraz aj na neregistrovaných športovcov, aby rástla aj ich základňa, športové tábory, kempy, * pokračovať v tradícií lyžiarskych výcvikov, plaveckých výcvikov, * aktivity klubov nielen pre členov bez nutnosti registrácie, * podpora rozvoja všestrannosti detských športovcov v predškolských a žiackych kategóriách. | Lyžiarske výcviky na jednotlivých školách prebie- hali v rámci možností v sú- vislosti s pretrvávajúcou ne- priaznivou pandemickou si- tuáciou. | Žiaci mesta Šaľa sa aktívne zapájajú do športových súťaží a umiestňujú sa na popredných miestach.  Malý futbal, florbal, atletický štvorboj, vybíjaná, McDonald´s Cup, futbal, volejbal, basketbal, streetbasketbal, streľba zo vzduchovky.  Lyžiarske výcviky na jednotlivých školách v rámci snehových podmienok, školy začínajú organizovať plavecké výcviky.  Na 1. stupni ZŠ sa pravidelne organizujú školy v prírode.  Ponuka krúžkov CVČ : taekwon-do, Hopkanie, stolný tenis, florbal, ľudový tanec, spoločenský tanec.  Aktivity: Hopkáči v lesoparku, športujeme s Tiptopáčikom, návšteva klziska, vianočné bedmintonové stretnutie, stolnotenisový turnaj, florbalový turnaj, cykloraňajky, športová mini olympiáda  Letné tábory:   * Florbal * Festival pohybu * Hravý týždeň * Buď fit   Projekt **Podpora sociálneho a emocionálneho rozvoja detí a mládeže cez florbalové aktivity predložený v grantovom programe Športuj aj ty 2023** pre Nadáciu SPP. CVČ prostredníctvom tohto projektu získalo 2 500 Eur.  Projekt **ŠACHY V PARKU** pre poskytovateľa Nadáciu ZSE. CVČ získalo na tento projekt 550 Eur.  ZŠ sú zapojené do projektu **Škola podporujúca zdravie -** starostlivosť o duševné zdravie, správne stravovacie návyky a podpora telesnej zdatnosti žiakov.  Projektu ZŠ s MŠ P. Pázmánya s VJM **Adamko hravo-zdravo** je smerovanie detí k zdravému životnému štýlu. Zapojili sa do projektu Nitrianskeho samosprávneho kraja, ktorý bol zameraný na oblasť športu – finančné prostried- ky určené na nákup športových potrieb, realizovali projekt s názvom **"Hýb sa so mnou!"**, v rámci ktorého škola rozšírila vedo- mosti o športových odvetviach.  **Spolupráca MŠ so ZŠ**  Deti z MŠ Hollého aktívne využívali na svoje aktivity telocvičňu a športový areál ZŠ  J. Hollého. Deti z MŠ Budovateľská sa zúčastnili na ZŠ J.C. Hronského na športovej akcii Zabehni čo najďalej a deti z MŠ Družstevná na akcii Tancuje celá škola. |
| **Práca so seniormi** | * kurzy, krúžky primeraných športových disciplín v kluboch seniorov (napr. nordic walking), * stredisko talentovaných dospelých a seniorov. |  | Mesto Šaľa podporilo rôzne aktivity pre seniorov z JDS, napr. Chôdza s trekkingovými palicami, Okresné kolo šachového turnaja seniorov, kolkársky turnaj seniorov. |
| **Sociálna a kultúrna inklúzia marginálnych skupín** | * podpora vzniku športových tímov/družstiev s účasťou marginalizovaných skupín (národnostné menšiny, cudzí štátni príslušníci), * spolupráca s príslušnými nadregionálnymi zastrešujúcimi organizáciami. |  |  |
| **Podpora rozvoja masového športu** | * cyklistika, cykloturistika, severská chôdza, turistika, * masové hromadné podujatia. |  | Mesto Šaľa sa každý rok zúčastňuje celonárodnej kampane Do práce na bicykli. Každý rok počet registrovaných účastníkov rastie.  Mestské kultúrne stredisko v Šali spravidla každé 2 týždne organizuje rôzne cyklistické výlety po regióne Cyklovačky. |
| **Zaviesť tradíciu mestských, resp. okresných športových olympiád, resp. hier** | * samostatne pre MŠ, pre ZŠ, pre SŠ, pre seniorov, pre zdravotne postihnutých, * hry pre rodiny, matky a deťmi. |  | Nadácia ZSE – **Rozprúdime regióny** – ZŠ J. C. Hronského zorganizovala Športovú olympiádu základných škôl mesta Šaľa. Škola tradične realizuje aktivity prehlbujúce spoluprácu  s rodičmi – Zabehni čo najďalej.  Športová olympiáda pre deti z MŠ v okrese Šaľa, každoročne sa realizuje pri príležitosti MDD na školskom ihrisku ZŠ J. C. Hronského. |

|  |  |  |  |
| --- | --- | --- | --- |
| **Opatrenie 2.1.2:**  **Vytváranie podmienok pre zapájanie profesionálov do rozvoja športu v meste** | | **Priebežný stav plnenia za roky 2021 a 2022** | **Priebežný stav plnenia za roky 2023 a 2024** |
| **Aktivita:** | **Popis aktivity** |  |  |
| **Skvalitňovanie odborného zázemia** | * vzdelávanie trénerov, zvyšovanie úrovne ich práce, * možnosti pre rozširovanie trénerských tímov, zvýšiť počet kvalitných trénerov, * možnosti pre angažovanie kvalitných fyzioterapeutov pre zranených športovcov pre urýchlenie ich návratu do tréningového procesu, * ďalšie vzdelávanie pedagógov vyučujúcich telesnú výchovu - metodické dni pre učiteľov. |  | **Adamova Akadémia** zabezpečovala krúžky v MŠ aj ZŠ zamerané na rozvoj fyzických schopností a zručností detí  a futbalový krúžok |
| **Koordinácia a podpora všeobecnej športovej prípravy** | * koordinátori a organizátori pre amatérsky/rekreačný šport seniorských kategórií, * tréneri a metodickí pracovníci pre mládež na školách, * regionálne centrá. |  |  |
| **Analýza všetkých profesionálnych štruktúr v športe** | * regionálne, národné, medzinárodné - nadviazanie kontaktov a spolupráce. |  |  |

|  |
| --- |
| Cieľ 2.2.: |
| Posilnenie spolupráce medzi samosprávou, školami a klubmi a inými organizáciami na miestnej, regionálnej, národnej a medzinárodnej úrovni v oblasti športu |

|  |  |  |  |
| --- | --- | --- | --- |
| **Opatrenie 2.2.1:**  **Posilnenie agendy športu v štruktúrach administratívnych kapacít mesta** | | **Priebežný stav plnenia za roky 2021 a 2022** | **Priebežný stav plnenia za roky 2023 a 2024** |
| **Aktivita:** | **Popis aktivity** |  |  |
| **Dedikovaný zamestnanec/referent/manažér MsÚ pre šport** | * propagácia športu, informovanosť, sústavné zlepšovanie povedomia o podpore športu medzi verejnosťou, * mapovanie telovýchovných a športových objektov  v majetku mesta, spolkov a fyzických podnikateľských osôb prostredníctvom databázy, * vedenie databázy subjektov, * koordinátor pre prácu s mládežou, spolupráca so Školským úradom v Šali, s Mládežníckym parlamentom Šaľa a ďalšími relevantnými subjektami, * oznamovanie športových podujatí, * osveta a komunikácia, * aktívna práca s dotačnými schémami a programami, * komunikácia a oslovovanie sponzorov, firmy, * komunikácia a koordinácia aktivít s VÚC. | Mesto Šaľa úzko spolupracuje s Mlá- dežníckym parla- mentom mesta Šaľa, ktorý každý rok pripravuje širokú škálu rôznych aktivít:  V roku 2020 sa mesto v spolupráci s parla- mentom podieľalo na podujatí „nočné korčuľovanie“.  V roku 2021 Mlá- dežnícky parlament mesta Šaľa v spolu- práci s mestom zorga- nizoval podujatie Cyklotour 2021  a podujatia Hľadanie postavičiek a Nájdi poklad, v júni to bolo podujatie Rodinný deň, v auguste mesto finančne podporilo parlament podujatie Run of Titans – medaily (okrem tohto dostali aj dotáciu na toto podujatie).  V roku 2022 to boli nasledovné poduja-tia: nočná hra, valen- tínska súťaž, burza kníh, vajíčkobranie, rodinný deň, vodné vojny, Scooter Cup, Cyklotour Petra Sagana a iné. | Referent pre šport vedie databázu športových klubov a občianskych združení pôsobiacich v oblasti športu, v prípade potreby ju aktualizuje.  Aj v tomto období Mládežnícky parlament v spolupráci s mestom pripravil rôzne aktivity, napr. Vodné hry, Run of Titans, nočné korčuľovanie, Nočná hra. |
| **Pravidelná kontrolná činnosť** | * zo strany samosprávy, ÚHK - využívanie objektov, pridelenie a čerpanie dotácií. |  | V roku 2024 bola vykonaná kontrola poskytnutých dotácií z rozpočtu mesta Šaľa a kontrola nakladania s majetkom mesta - FK Slovan Duslo Šaľa a FK Veča. |
| **Preškolenie zamestnancov klubov na sledovanie a vypracovanie dotačných projektov (metodická podpora)** | * realizovanie informačných seminárov o dotáciách. |  | NSK realizoval školenie v priestoroch gymnázia k predkladaniu žiadostí o dotácie cez NSK. |

|  |  |  |  |
| --- | --- | --- | --- |
| **Opatrenie 2.2.2:**  **Šport ako prostriedok na vytvorenie a podporu jednotnej komunity** | | **Priebežný stav plnenia za roky 2021 a 2022** | **Priebežný stav plnenia za roky 2023 a 2024** |
| **Aktivita:** | **Popis aktivity** |  |  |
| **Sprístupnenie školských telocviční aj počas prázdnin a sviatkov** | * regulácia prenájmov telocviční, resp. previazanie použitia príjmov z nájmov na skvalitnenie vybavenia telocviční. |  | Školy pravidelne prenajímajú priestory telocviční a šatní v popoludňajších hodinách súkromným osobám, resp. klubom. |
| **Spolupráca škôl pri zabezpečení prenocovania pre účastníkov turnajov organizovaných klubmi** | * poskytnutie priestorov škôl – v triedach, telocvičniach. |  | Škola ZŠ s MŠ Jozefa Murgaša poskytla svoje priestory na týždenné sústredenie pre hádzanárky v Šali.  Počas letných prázdnin ZŠ Jána Hollého zastrešili camp pre deti, zabezpečili pre nich priestory telocvične a šatne.  V dňoch 1.7. – 4.7. 2024 ZŠ s MŠ P. Pázmánya  s VJM zorganizovala už tradične letný tábor. |
| **Využitie športovísk na stredných školách pre potreby obyvateľov** | * telocvičňa + plaváreň na SpŠ Nivy (analýza stavu, možnosti rekonštrukcie, spolupráca s vlastníkom – VÚC NSK). |  | Naše školy a materské školy využívajú v čase vyučovania priestory dopravného ihriska a klziska v spolupráci s MsKS – nahlasovanie a koordinácia návštevných hodín. A taktiež využívajú priestory lesoparku v spolupráci so správkyňou lesoparku, ktorej nahlasujú návštevu. |
| **Zefektívnenie komunikácie pri rozdeľovaní tréningových hodín v jednotlivých objektoch** | * využitie/vytvorenie systémov, ktoré umožňujú komunikáciu, plánovanie a evidenciu využitia športovísk. |  |  |
| **Podpora profilácie športových tried v MŠ, ZŠ, SŠ** | * stredisko talentovanej mládeže, * preverenie možnosti vytvorenia športovej školy alebo aspoň športovej triedy na miestnom gymnáziu, - umožniť trénovať aj v dopoludňajších hodinách  a hlavne zvýšiť tým počet tréningov. |  | **ZŠ Jána Hollého - podpora talentov zameraných na hádzanú a športovú streľbu** – realizovaná v rámci záujmových útvarov hádzanárskeho krúžku a športovej streľby  v spolupráci so Slovenským streleckým zväzom.  Uvažuje sa do budúcnosti so zriadením športových tried zameraných na dievčenskú hádzanú a chlapčenský futbal. |
| **Vytvorenie platformy na koordináciu športových aktivít v meste** | * heslo – „spolupráca, koordinácia, vzájomná podpora“: samosprávy, školského úradu, športových klubov, zväzov, škôl, federácií, Mládežníckeho parlamentu mesta Šaľa a iných organizácií - organizovanie pravidelných akcií s podporou miestnych športových subjektov zameraných na širokú verejnosť, * vypracovať systém aktívneho vyhľadávania športových talentov pre žiakov základných škôl s cieľom podchytiť športovo nadané deti a ponúknuť im možnosť športovať, obzvlášť deťom zo sociálne znevýhodneného prostredia, * vypracovať metodiku/systém štatistických ukazovateľov, ktoré umožnia objektívne vyhodnotiť športovú aktivitu amatérskych a rekreačných športovcov neorganizovaných v športových kluboch, zaviesť metriky a systémy na sledovanie trendov v športovej aktivite obyvateľstva. |  | V spolupráci Centra voľného času v Šali a TJ Slovan Duslo Šaľa, kolkársky oddiel, sú v letných mesiacov zabezpečované pravidelné návštevy mestskej kolkárne za účelom vyhľadávania detských talentov pre tento šport. Uvedená aktivita vyústila do vzniku základne mládežníckeho kolkárskeho klubu. |
| **Zefektívnenie komunikácie Komisie mládeže a športu s mestským zastupiteľstvom** | * pre účinné presadzovanie cieľov tejto koncepcie dohodnúť s MsZ, že mandát komisie ako poradného orgánu bude dôsledne rešpektovaný v zmysle nasledovných princípov:   + body a témy (so stanoviskom komisie) odporúčané v zápisniciach zo stretnutí komisie na prerokovanie v MsZ v zmysle platnej legislatívy a rokovacích poriadkov sa stávajú bodmi programu zasadnutia MsZ,   + v oblasti športu MsZ rozhoduje o témach (predkladá ich na hlasovanie) až potom, ako poslanci dostanú k dispozícii stanovisko komisie k týmto témam. |  |  |

|  |  |  |  |
| --- | --- | --- | --- |
| **Opatrenie 2.2.3:**  **Spoločná organizácia podujatí, propagácia a informovanie** | | **Priebežný stav plnenia za roky 2021 a 2022** | **Priebežný stav plnenia za roky 2023 a 2024** |
| **Aktivita:** | **Popis aktivity** |  |  |
| **Propagácia a medializácia** | * vydávanie športového kalendára, ktorý by zahrňoval podujatia, ktoré sa pravidelne organizujú – aspoň v elektronickej podobe, * portál „školský šport“ sústredený na prehľad školských športových súťaží, prezentovať aj širokej verejnosti, * mediálna kampaň na motiváciu pre žiakov, * propagácia regionálnych športovo rekreačných areálov, * spolupráca s miestnymi a regionálnymi médiami, * využívanie sociálnych sietí. | Všetky športové podujatia sa propagujú aj cez sociálne siete. | Všetky športové podujatia sa propagujú aj cez sociálne siete. |
| **Informovanie** | * pravidelné stretnutia vedenia mesta so zástupcami klubov – minimálne raz za polrok a informovanie o výsledkoch stretnutí, * aktualizovať informácie na webovej stránke mesta týkajúce sa informácií o využití športových objektov, o podujatiach a o športovom dianí v meste. |  |  |
| **PR podujatia** | * pokračovanie tradície každoročného vyhodnocovania najúspešnejších športovcov a trénerov za mesto a okres Šaľa, * zvážiť založiť tradíciu plesu športovcov v meste, * na veľkých kultúrno-spoločenských mestských podujatiach realizovať pravidelne nábor detí v spolupráci s klubmi a Mládežníckym parlamentom mesta Šaľa, * organizovať stretnutia verejnosti so známymi športovcami v meste ako vzormi. | Každý rok sa uskutočňuje Vyhodnotenie úspešných športovcov, trénerov  a zaslúžilých funkcionárov mesta a okresu Šaľa  a mesto sa každý rok zapája do celonárodnej kampane Do práce na bicykli.  V júni roku 2022 mesto po prvýkrát zorganizovalo „cykloraňajky“ pre účastní- kov kampane Do práce na bicykli 2022 a všetkých priaznivcov cyklistiky. | Tradícia Vyhodnotenia úspešných športovcov, trénerov a zaslúžilých funkcionárov, celonárodnej kampane Do práce na bicykli  a cykloraňajok pokračovala i v tomto období. |
| **Medzinárodná spolupráca** | * organizovať športové súťaže všetkých vekových kategórií na pravidelnej báze so zapojením partnerských miest mesta, súťaženie medzi mestskými časťami. | V roku 2022 sa zúčastnilo družstvo U12 futbalistov zo Šale na turnaji v meste Oroszlány | V roku 2023 a 2024 sa zúčastnilo družstvo U 12 na futbalovom turnaji v meste Oroszlány. |

Komisia mládeže a športu pri MsZ každý kalendárny rok vypracováva v septembri akčné plány plnenia aktivít Koncepcie rozvoja športu v meste Šaľa na roky 2020-2025, vyhodnotenie harmonogramu plánovaných ročných akčných plánov a ich naplnenie.

Za účelom neustáleho zlepšovania a skvalitňovania infraštruktúrnych podmienok pre šport v meste sa komisia uzniesla, že do akčných plánov boli zahrnuté aktivity v rámci opatrenia 1.1.1 - modernizácia a investície do existujúcej športovej infraštruktúry a opatrenia 1.1.3 - investície do novej športovej infraštruktúry a budovanie nových kapacít, obstaranie nového vybavenia, nasledovne:

aktivity pre oblasť modernizácie a investícií do existujúcej športovej infraštruktúry mesta:

* Futbalový štadión Šaľa – vybudovanie kanalizačnej prípojky na štadión, vybudovanie pánskych a dámskych WC podľa požiadaviek SFZ, rekonštrukcia šatní podľa požiadaviek SFZ a výmena osvetlenia na umelej tráve na úspornejšie.
* Mestská kolkáreň v Šali – zateplenie a izolácia strechy.
* Rekonštrukcia objektu plavárne s 50 m bazénom – výmena strechy.
* Športová hala – vybudovanie minimálne 2 šatní pre športovcov, scoreboardy – výsledkové tabule (2 kusy), vybudovanie SKY BOX priestoru a zastrešenie priestoru nad vstupným vestibulom hlavného vchodu (terajšej terasy) za účelom vybudovania – zriadenia posilňovne pre športovcov.

Vyhodnotenie:

Z uvedených aktivít bola realizovaná výmena strechy plavárne zo strany mesta a rekonštrukcia šatní podľa požiadaviek SFZ zo strany klubu. Žiadosť mesta Šaľa o dotáciu na SOaŠV na nákup scoreboardov – výsledkových tabúľ nebola úspešná, teda nepodarilo sa získať externé zdroje na túto aktivitu, preto zatiaľ nebola aktivita splnená.

Aktivity pre oblasť investícií do novej športovej infraštruktúry mesta a budovanie nových kapacít, obstaranie nového vybavenia sú nasledovné:

* Vybudovanie novej multifunkčnej tréningovej haly pre loptové a bojové športy
* Výstavba krytého zimného štadióna
* Výstavba športovo relaxačného a kongresového centra s ubytovacími kapacitami.

Vyhodnotenie:

Ide o investične náročné aktivity, ktorých projekčná príprava aj povoľovanie budú trvať viac rokov a financovanie bude realizované z mimorozpočtových zdrojov.