M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo A 4/6/2024**

**Súhrnná správa o výchovno – vzdelávacej činnosti škôl a školských zariadení v zriaďovateľskej pôsobnosti Mesta Šaľa za školský rok 2023/2024 a stave v školskom roku 2024/2025**

Návrh na uznesenie:

Mestské zastupiteľstvo v Šali

## prerokovalo

Súhrnnú správu o výchovno – vzdelávacej činnosti škôl a školských zariadení v zriaďovateľskej pôsobnosti Mesta Šaľa za školský rok 2023/2024 a stave v školskom   
roku 2024/2025,

## schvaľuje

Súhrnnú správu o výchovno – vzdelávacej činnosti škôl a školských zariadení v zriaďovateľskej pôsobnosti Mesta Šaľa za školský rok 2023/2024 a stave v školskom roku 2024/2025.

**Spracovali: Predkladá:**

Mgr. Mariana Takáčová, vedúca SŠÚ, v. r. Mgr. Mariana Takáčová v.r.

Mgr. Katarína Keselyová, metodička SŠÚ, v. r. vedúca SŠÚ

Mgr. Andrea Baran, metodička SŠÚ, v. r.

Prerokované v Komisii školstva 20. novembra 2024

Prerokované v Mestskej školskej rade 20. novembra 2024

Predložené mestskému zastupiteľstvu 5. decembra 2024

**Dôvodová správa:**

## Zákon NR SR č. 596/2003 Z. z. o štátnej správe v školstve a školskej samospráve v znení neskorších predpisov určuje školám a školským zariadeniam vypracovať správu o výchovno – vzdelávacej činnosti a prerokovať ju v pedagogickej rade školy a v rade školy. Správu za uplynulý školský rok po prerokovaní predkladá škola na schválenie zriaďovateľovi. V súlade s uznesením MsZ č. 5/2006 – XIII Spoločný školský úrad posúdil správy z jednotlivých škôl, spracoval súhrnnú správu a predkladá ju na rokovanie MsZ. Správy za jednotlivé školy a školské zariadenia sú k dispozícii v jednotlivých školách, na Spoločnom školskom úrade,  na webových sídlach škôl, resp. mesta.

## Uznesenie Komisie školstva zo dňa 20. 11. 2024:

Správa bola prerokovaná na zasadnutí Komisie školstva a bola doporučená na schválenie mestskému zastupiteľstvu.

**Hlasovanie Komisie školstva:**

Za: 8 Proti: 0 Zdržali sa: 0

## Uznesenie Mestskej školskej rady zo dňa 20. 11. 2024:

Správa bola prerokovaná na zasadnutí Mestskej školskej rady a bola doporučená na schválenie mestskému zastupiteľstvu.

**Hlasovanie Mestskej školskej rady:**

Za: 8 Proti: 0 Zdržali sa: 0